**Zápisnica**

**Z   XIII. Valného zhromaždenia Asociácie poskytovateľov sociálnych služieb v SR,**

**konaného ONLINE dňa 29.4.2021**

### Prítomní: podľa prihlášok na VZ (vid prílohu 1)

**Registrácia o 12:00**

1. Otvorenie, privítanie účastníkov a hostí a schválenie programu rokovania
2. Voľba pracovného predsedníctva, voľba mandátovej komisie, volebnej komisie, návrhovej komisie, zapisovateľky a overovateľov zápisnice z rokovania,
3. Správa mandátovej komisie
4. Návrh na voľbu nových členov predsedníctva p. Demčáka a p. Gálikovej, p. Fabiánovej (podpredsedníčka)
5. Návrh na voľbu nového člena RK p. Horvátha (podpredsedníčka)
6. Výročná správa o činnosti APSS v SR za rok 2019 a 2020 (predsedníčka)
7. Správa o hospodárení za rok 2019 a 2020 (predsedníčka)
8. Správa revíznej komisie (predseda RK)
9. Priority činnosti asociácie na rok 2021 (predsedníčka)
10. Návrh rozpočtu APSS v SR na rok 2021 ((predsedníčka)
11. Nominácie APSSvSR do poradných orgánov. (podpredsedníčka)
12. Správa o činnosti regionálnych koordinátorov
13. Diskusia a odporúčania členských organizácií
14. Rôzne
15. Správa návrhovej komisie a schválenie uznesení
16. Záver

**Ad 1**

**Otvorenie, privítanie a schválenie programu rokovania**

Podpredsedníčka APSSvSR privítala prítomných a otvorila XIII. Valné zhromaždenie,

a predniesla program rokovania. Predsedníčka prosí o výmenu poradia dvoch bodov.

**Ad 2**

**Voľba pracovného predsedníctva, voľba mandátovej komisie, volebnej a návrhovej komisie, zapisovateľky a overovateľov zápisnice z rokovania. Návrh predsedníctva je nasledovný:**

* Pracovné predsedníctvo: Ghannamová, Bušová, Korpesio, Demčák
* Mandátová komisia: Horváth, Buzalová, Vilček
* Volebná komisia: Veselská, Alföldyová, Mrázová
* Návrhová komisia: Hanzová, Hlavačková, Melková
* Zapisovateľ: Florišová, Bušová,
* Overovateľ: Ghannamová, Korpesio

**Ad 3 Správa mandátovej komisie**

Správu predniesol p. Horváth:

Mandátová komisia po zrátaní prítomných členov zistila, že je prítomných 57 organizácii, z 223 čo nie je nadpolovičná väčšina. Mandátová komisia konštatovala, že XIII. Valné zhromaždenie Podľa stanov APSSvSR VZ nie je uznášaniaschopné, a preto bolo ukončené.

Podľa stanov APSSvSR ak nie je Valné zhromaždenie uznášania schopné, a je prítomných aspoň 25 % členov Asociácie, Predsedníctvo môže zvolať po 15 minútach ďalšie Valné zhromaždenie, ktoré musí mať nezmenený program. Valné zhromaždenie je uznášaniaschopné nadpolovičnou väčšinou prítomných členov.

**Po prestávke bolo zvolané nové VZ s rovnakým programom.**

**Ad 3 Správa mandátovej komisie**

Správu predniesol p. Ing. Horváth:

Mandátová komisia po zrátaní prítomných členov zistila, že je prítomných 80 organizácií z 223. Podľa stanov APSSvSR je prítomných 25% členov a mandátová komisia konštatovala, že XIII. valné zhromaždenie je uznášaniaschopné.

**Ad 4 Voľba nových členov predsedníctva**

p. PhDr. Dušan Demčák, PhD, p. Mgr. Jana Gáliková, Mgr. Zuzana Fabiánová

P. Demčák bude koordinátorom verejných poskytovatelov pre východnú časť Slovenska a p. Gáliková bude koordinátor pre verejných poskytovatelov pre zapadnú časť Slovenska. Obaja budú v kontakte s poskytovateľmi a budú predsedníctvu prenášať problémy verejných poskytovatelov na riešenie.

P. Mgr. Zuzana Fabiánová bola navrhnutá za členku predsedníctva a vedenie Sekcie ošetrovateľstva.

**Ad 5 Návrh na nového člena RK**

Ing. Tomáš Horváth, bol navrhnutý za nového člena RK po zosnulej p. Trenčíkovej.

Hlasovanie o prijatí za člena RK 94% za, 0 proti, 6% sa zdržalo hlasovania

Revízna komisia je kompletnom zložení: Veselská, Melková, Horváth

**Ad 6 Výročná správa o činnosti APSS v SR za rok 2020** (príloha 2)

Správu predniesla predsedníčka asociácie Mgr. Anna Ghannamová

**Ad 7 Správa o hospodárení za rok 2020** (príloha 3)

Správu predniesla zastupujúca predsedníčka RK p. Ing. Veselská

**Ad 8 Správa revíznej Komisie (predseda RK)** (príloha 4)

Správu predniesla zastupujúca predsedníčka RK p. Ing. Veselská

**Ad 9 Priority činnosti asociácie na rok 2021.** (príloha 5)

Predsedníčka p. Mgr. Ghannamová uviedla priority činnosti asociácie na tento rok.

Uviedla tiež, že v našej snahe je osobné stretnutie s ministrom zdravotníctva.

**Ad 10 Návrh rozpočtu APSS v SR na rok 2021** (príloha 6)

Predsedníčka p. Ghannamová uviedla návrh rozpočtu na tento rok 2021

**Ad 11 Návrh na nominácie APSSvSR do poradných orgánov**

|  |  |
| --- | --- |
| Pracovná skupina MPSVR pre prípravu Stratégie rezortného vzdelávania | PhDr. Dušan Demčák, PhD |
| Pracovná skupina pre sociálne poľnohospodárstvo na Slovensku | Ing. Milada Dobrotková, MPH |
| Expertná pracovná skupina MPSVR k príprave dokumentu Národné priority rozvoja sociálnych služieb na roky 2021 – 2030 | Mgr. Anna Ghannamová |
| Rada partnerstva pre Regionálnu integrovanú územnú stratégiu BSK | Mgr. Anna Ghannamová  Mgr. Lýdia Alföldyová |
| Rade partnerstva pre Regionálnu integrovanú územnú stratégiu TTSK | Ing. Andrej Maas (Pohoda seniorov, n. o.) |
| Rady Partnerstva pre Regionálnu integrovanú územnú stratégiu TSK | Mgr. Viera Mrázová |
| Rada partnerstva pre integrovaný územný rozvoj Nitrianskeho samosprávneho kraja  -   Komora podnikateľského, akademického sektora, školstva a občianskej spoločnosti. | Mgr. Juliana Hanzová |
| Pracovná skupina MPSVR pre krízovú intervenciu | Ing. Pavol Vilček |
| Riadiaca skupina komunitného plánovania hl. mesta BA. | Mgr. Anna Ghannamová  Mgr. Lýdia Alföldyová |

**Ad 12 Správa o činnosti regionálnych koordinátorov**

Regionálni koordinátori predniesli správy o činnosti v regiónoch.

**KSK**

Zhodnotil situáciu uplynulého roka, kt. bol mimoriadne náročný a ich snahou bolo byť nápomocný a súčinný v prerozdeľovaní OOPP členom APSS v SR. Koncom minulého týždňa obdržali dodatky k zmluvám v zmysle zníženia príspevkov. Vzhľadom k situácií bude nutné zorganizovanie zvlášť predsedníctvo, ktorého predmetom bude riešenie tejto problematiky.

**TSK**

Zahájili boj o prežitie a zháňanie OOPP. Spočiatku pandémie COVID-19 VÚC distribuovala veľmi malé množstvo, ktoré postupom času narastalo a zlepšovala sa celková komunikácia s orgánmi.

**PSK a ŽSK**

V PSK príspevky na poskytované služby neklesli. Pandémia veľmi poznačila poskytovateľov v oboch krajoch, hlavne pobytovej formy poskytovania sociálnych služieb.

**BBSK**

Oceňuje osobné stretnutie a zoznámenie sa s poskytovateľmi, ktoré zapríčinila samotná distribúcia OOPP prostredníctvom APSS v SR. Komunikácia s VÚC je prijateľná, zatiaľ postačujúca.

**NSK**

V kraji evidujeme 30 členov a možno zhodnotiť dobrú spoluprácu s VÚC, čo stojí za pochvalu. Očkovanie bolo taktiež na bezproblémovej vlne a väčšina zariadení je už po druhej vakcinácii. VÚC upozornila na fakt, že poskytovatelia odmietajú uverejniť štatistické údaje , ktoré sú odrazovým mostíkom či pre APSS v SR alebo pre samotnú VÚC. Preto všetkých vyzýva k lepšej komunikácií čo v konečnom dôsledku môže mať len pozitívny dopad pre nás, poskytovateľov.

**TTSK**

Členská základňa je stabilná, s drvivou väčšinou sme v intenzívnom kontakte. Spolupráca s TTSK je čo raz na lepšej a lepšej úrovni.

**BSK**

Treba upriamiť pozornosť, že aj Magistrát hlavného mesta bol súčinný pri rozdeľovaní OOPP počas pandémie. FFPP je v tomto kraji spravodlivo vypočítaný, evidujeme nárast dotácií úmerne k zvýšeným nákladom pandémie. Podpisovanie zmlúv bol tento rok zdĺhavejší proces, než obvykle.

Predsedníčka zároveň informuje o projekte Národnej ceny starostlivosti Dobré srdce 2021.

Slovo dostala PhDr. Fabianová v zmysle novovytvorenej a spustenej sekcie opatrovateľstva. Je potrebné angažovanie sa i v tejto oblasti a bojovať za poskytovateľov sociálnych služieb. V hlavnom bode reformy ide o komplexnú integráciu a navýšenie paušálov z 3,30,-E na 16,-E,

**Ad 13 Diskusia a odporúčania členských organizácií**

V diskusii zazneli pripomienky k prioritám. Predsedníčka pripomína, že je nutné pracovať postupne a nie žiadať od kompetentných všetko naraz. Je otázne, či sa nám podarí presadiť vôbec niektorý z našich bodov.

-Vyjadruje sa k financovaniu zo strany samospráv, kde je dôležitá správna a presná metodológia. Nie je reálne, aby každý kraj prispieval rovnakým dielom na poskytované služby.

-Posudková činnosť bude zjednotená do samostatného úradu, kt. bude posudzovať všetky činnosti.

-Problém evidujeme s uzatvorením zmluvy so zdravotnou poisťovňou. Problematika sa musí riešiť frontálne. V programe konferencie zaznie téma venujúca sa vyššie uvedenému, osobne sa zúčastní aj zástupca zdravotnej poisťovne.

-Financovanie nepredvídaných nákladov, ako napr. havárie a iné možno financovať z peňažných prostriedkov vyzbieraných od príbuzných vo forme darovacej zmluvy.

-Pán Maliňák navrhuje uznesenie VZ smerované na predsedu KSK, ktoré sformuluje koordinátor Korpesio: „APSS podporuje občanov KSK o kt. sa starajú neverejní poskytovatelia sociálnych službách a vyzýva predsedu KSK aby sa zasadil za to aby príspevok na prevádzku vo všetkých druhoch sociálnych služeib v roku 2021 nebol diskriminačný a bol vyšší ako v roku 2020.

Návrh bol jednomyseľne odsúhlasený.

-Pani Benušková ma otázku za odbor, ktorý nie je nikomu známy.

-Pán Horváth upozorňuje a dáva na vedomie, že prebehla mininovela §59 o evidencií. Už nie je povinnosť posielať evidenciu PSS mestám (ZPS).

**Ad 14 Rôzne**

Bolo konštatované, že

- pri komunikácii v predsedníctvom, musí každý člen uvádzať číslo člena, ktoré dostal na osvedčení. V prípade, že sa neuvedie číslo člena, predsedníctvo sa nebude týmto dotazom zaoberať.

- členovia boli upozornení, že je neprípustné rozširovanie interných materiálov asociácie členmi na nečlenov

- členovia boli upozornení, že je neprípustné rozširovanie interných materiálov asociácie členmi na úrady

- členovia boli vyzvaní aby chýbajúcich pracovníkov priebežne zverejňovali na portáli [www.istp.sk](http://www.istp.sk), a zároveň nahlasovali chýbajúce profesie podľa číselníka SKISCO koordinátorom, ktorí po zrátaní chýbajúcich pracovníkov v danom regióne, budú toto číslo do 10 dní po skončení kvartálu posielať v pripravenej tabuľke podpredsedníčke, ktorá po konsolidácii údajov bude tieto kvartálne zasielať RUZ.

**Ad 15 Správa návrhovej komisie a schválenie uznesení** (príloha 7)

Správu predniesla p. Hanzová

**Ad 16 Záver**

Predsedníčka ukončila XIII. VZ a poďakovala prítomným za účasť.

V Bratislave, dňa 29.4.2021

Zapísali: Dana Florišová

Doc. MUDr. B. Bušová, CSc., MPH

Mgr. Anna Ghannamová

Predsedníčka APSSvSR

Overili:

Mgr. Anna Ghannamová

Ing. Cyril Korpesio